Կուրսկի պետական տիկնիկային թատրոն

**Կուրսկի պետական տիկիկային թատրոն** (), տիկնիկային թատրոն Կուրսկ քաղաքում, գտնվում է Ռադիշևի փ․, տուն 2 հասցեում։

## Պատմություն
1935 թվականի աշնանը առաջին փորձն է արվել Կուրսկում տիկնիկային թատրոն ստեղծելու ուղղությամբ. տիկնիկագործ-դերասանների ոչ մեծ մի խումբ սկսել էր աշխատել Գեորգի Ստեֆենի ղեկավարությամբ, մարզային դրամատիկական թատրոնում։ Դրամատիկական թատրոնի նախասրահներից մեկում տեղավորվել էին թատրոնի դահլիճն ու բեմը և 1935 թվականի նոյեմբերի 12-ին կայացել է Ե. Սպերանսկու «Գողը մարդ է դարձել» պիեսի առաջնախաղը։ Դրանից հետո բեմադրվել են ևս մի քանի ներկայացումներ, այդ թվում և` Կուրսկի մարզի գյուղերում։ Ստեֆենի տեղափոխվելուց հետո խումբը ցրվել է.
Պրոֆեսիոնալ հիմքով տիկնիկային թատրոնն ստեղծվել է 1944 թվականի մայիսին. 
Թատրոնի առաջին գեղարվեստական ղեկավարը Ալեքսեյ Դանիլովիչ Մշաստին էր։ Դերասանները ո՛չ տիկնիկներ ունեին, ո՛չ դեկորներ, ո՛չ մշտական տարածք։ Ստեղծագործական խումբը բաղկացած էր հինգ դերասաններից` Լ. Կամենևան, Զ. Մշաստին, Վ. Միխատովան, Ի. Եմելյանովան և Ն. Բոգոլյուբսկայան. 
Առաջին ներկայացումներն էին «Գայլաձկան հրահանգով» և «Գավրոշ» բեմադրություններն ըստ Ի. Կ. Եմելյանովի, ով թատրոնի գեղարվեստական ղեկավարն է եղել 1945-1964 թվականներին. 
1965 թվականին տիկնիկային թատրոնը վարձակալությամբ ստացել է նախկին գիմնազիայի շենքը, որտեղ և գտնվում է հիմա. 
1972 թվականին թատրոնի գլխավոր ռեժիսորն է դարձել Լենինգրադի թատրոնի, երաժշտության և կինեմատոգրաֆիայի ինստիտուտի շրջանավարտ Անատոլի Վլադիմիրովիչ Սեզոնենկոն։ Շուտով թատրոնում աշխատանքի է անցել նույն բուհի շրջանավարտ, նկարիչ Անդրեյ Յակովլևիչ Սեմենովիչը։ Նրանք են առաջին անգամ ներկայացրել «Հիասքանչ Գալաթեա», «Օտարերկրացին Հռոմում» բեմադրությունները։ Թատրոնը հյուրախաղեր է ունեցել Մոսկվայում, Տյումենում, Հյուսիսային Օսեթիայում, Րյազանում, Կիևում, Լուգանսկում, Նիկոլաևում։
1987 թվականից Կուրսկի պետական տիկնիկային թատրոնը ղեկավարում է Ռուսաստանի Դաշնության մշակույթի վաստակավոր գործիչ, Մոսկվայի պետական  մանկավարժական ինստիտուտի շրջանավարտ Ալեքսանդրա Նիկոլաևնա Կոնդրատովան։ 1994 թվականից ի վեր թատրոնի գլխավոր ռեժիսորն է ՌՖ արվեստի վաստակավոր գործիչ, Ուկրաինայի վաստակավոր արտիստ Վալերի Ֆլեգոնտովիչ Բուգաևը։ Այդ ժամանակվանից սկսվել է թատերախմբի նոր ստեղծագործական զարգացման շրջան։ Թատրոնի խաղացանկում մանկական ներկայացումների հետ նորից հայտնվում են ներկայացումներ մեծերի համար։ Դրանցից են «Խրճիթը», «Տեսարաններ շան կյանքից», «Թագավորը մեռնում է», «Գնչուներ» ներկայացումները։ Թատրոնը մասնակցել է «Բելգորոդյան զվարճանք» (1995, 1997, 1999, 2012), «Մրջնաբույն» (1997, 1999, 2010), Տիկնիկային թատրոնների Մոսկվայի միջազգային փառատոններին, միջազգային փառատոնների Լվով, Լուցկ, Բրեստ, Պրահա քաղաքներում։ «Մեր Պուշկինը», «Խրճիթը», «Տուկ-տուկ, ո՞վ կա այդտեղ», «Ելենա Իմաստունը», «Արևի շող» ներկայացումներն արժանացել են փառատոնների պատվոգրերի ու պարգևների։ 2006 թվականին «Մատնաչափիկը» ներկայացման համար թատրոնը մրցանակի է արժանացել «Երիտասարդների ստեղծագործությունների և երեխաների ու պատանիների համար կատարված աշխատանքի» անվանակարգում։
2008 թվականին դրամաշնորհ է ստացել երեխաների համար թատրոնների աջակցության ծրագրի շրջանակներում Ա. դը Սենտ-Էքզյուպերիի «Փոքրիկ իշխանը» հեքիաթի բեմադրության համար, որի առաջնախաղը կայացել է 2009 թվականի փետրվարին։ Վերջին տարիների ընթացքում թատրոնը դարձել է տարբեր փառատոնների դափնեկիր Վիտենում (Գերմանիա), Լիպեցկում, Ալմաթայում (Ղազախստան), Խմելնիցկում (Ուկրաինա), Սուբոտիցայում (Սերբիա), Կիրովում, Բելգորոդում, Դոնեցկում (Ուկրաինա), Սիմֆերոպոլում (Ղրիմ) և այլն։ 2014 թվականին թատրոնը նշել է իր 70-ամյակը։

## Թատերախումբ
* Նատալյա Ալբերտովնա Բուգայովա 
* Տատյանա Նիկոլաևնա Բարկալովա 
* Ռուսլան Անատոլևիչ Եվստիգնեև 
* Վադիմ Ալեքսանդրովիչ Կոզլով 
* Ելենա Կոստինա 
* Յուրի Վլադիմիրովիչ Լիսնյակ 
* Լյուդմիլա Մարգոլինա Արկադիևնա 
* Ելենա Ալեքսեևնա Պեչկուրենկո 
* Սերգեյ Լեոնիդովիչ Ռյակին 
* Վալերիա Միխայլովնա Ռիժկովա 
* Մարիա Իգորևնա Սավվինա Саввина 
* Իգոր Վիտալևիչ Սեմյանովսկի 
* Գալինա Պրոկոպևնա Սուրժենկո 
* Ալեքսանդր Սերգեևիչ Տիտով 
* Օլգա Նիկոլաևնա Ուդոտ

## Խաղացանկ
**Ներկայացումներ երեխաների համար**
* Ս․ Կոզլով «Տրյամ։ Բարև ձեզ»
* Վ․ Օրլով «Կաշտանչիկի արկածները»
* Ն․ Շուվալով «Կոշկավոր կատուն»
* Ա․ Պոպեսկու «Արևի շող»
* Մ․ Սուպոնին «Աղվեսն ու արջը»
* Վ․ Բորիսով, Յա․ Ուզենյուկ «Վայրի սագեր»
* Օ․ Եմելյանովա, ըստ Ա․ Տոլստոյի հեքիաթի մոտիվների «Բուրատինոյի արկածները»
* Գ․ Օստեր «38 թութակներ»
* Լ․ Դվորսկի «Թռչող արքայադուստրը»
* Վ․ Օռլով «Ծաղկի կաթ»
* Ս․ Դորոժկո «Կալյամալյա» 
* Յու․ Բոգանով «Կոշեյ+Վասիլիսա=?»
* Ա․ Պուշկին «Հեքիաթ ձկնորսի ու ձկան մասին»
* Ա․ Մակեև «Հավիկը կամ Հեքիաթ պարզ երջանկության ու ոսկե դժբախտության մասին»
* Վ․ Օրլով «Ոսկե ճուտիկը»
* Վ․ Բուգաև «Ո՞վ»
* Մ․ Բարտենև «Ելենա Իմաստունը»
* Վ․ Բուգաև, ըստ Հ․ Ք․ Անդերսենի հեքիաթի «Մատնաչափիկը»
* Վ․ Վիտկովիչ, Գ․ Յագդֆելդ «Ալլադինի ոսկե լամպը»
* Մ․ Բարտենև «Տուկ֊տուկ, ո՞վ կա այդտեղ»
* Մ․ Բարտենև, Ս․ Ռոզով «Հաշվում եմ մինչև հինգը»
* Ս․ Կոգան, Ս․ Եֆրեմով «Եվս մեկ անգամ Կարմիր գլխարկի մասին»
* Ի․ Սեմյանովսկի «Իսկ Գնդլիկ բոքոնիկը գնալո՞ւ է զբոսանքի»

**Ամանորյան ներկայացումներ**

* Ս․ Կոզլով «Ոզնին ու եղևնին»
* Վ․ Տիխվինսկի «Մարդուկ֊ջարդուկը»
* Յու Բոգանով «Ամանորյան եղնու արկածները»
* Ա․ Գաինցև, Տ․ Կոժևնիկովա «Դեպի արկածներ»
* Վ․ Օրլով "Ուրախ դիմակահանդես"
* Մ․ Սուպոնին "Երեք փաթիլ"

**Ներկայացումներ մեծերի համար**

* Ա․ Լիմանով «Խրճիթը»
* Ա․ դե Սենտ֊Էքզյուպերի «Փոքրիկ իշխանը»
* Ու․ Գոլդինգ "Ճանճերի տիրակալը"

## Ծանոթագրություններ

## Արտաքին հղումներ
* Կուրսկի պետական տիկնիկային թատրոնի պաշտոնական կայքը
* Կուրսկի պետական տիկնիկային թատրոնը «Театральная Россия» կայքում 
* Малая Курская Энциклопедия (МКЭ). Статья «Կուրսկի պետական տիկնիկային թատրոն» հոդվածը
* Կուրսկի պետական տիկնիկային թատրոնը «Кукольные театры России» կայքում 

Կատեգորիա:Ռուսաստանի թատրոններ
Կատեգորիա:Ռուսաստանի մշակույթ
Կատեգորիա:Տիկնիկային թատրոններ